«Հրապարակի» զրուցակիցը Հրազդանում ապրող եւ ստեղծագործող բանաստեղծ, թարգմանիչ, Հայաստանի գրողների միության անդամ Սուրեն Դավթյանն է: Բանաստեղծը չի խուսափում ներկա խնդիրները բարձրաձայնելուց: Այն, որ մարզերում ապրող եւ ստեղծագործող արվեստագետները դժվարին կացության մեջ են, նորություն չէ: Յուրաքանչյուր նախաձեռնություն ընկած է տվյալ արվեստագետի ուսերին, գրական հանդիպումներ կազմակերպելը, ընթերցողների հետ սերտ կապ պահելը ոչ միայն ժամանակի ու ցանկության, այլև նյութական խնդիր է: Եւ այնուամենայնիվ, մայրաքաղաքից կտրված, բայց ոչ աշխարհից, ցանկության դեպքում մարդն ի զորու է լսելի դարձնել իրեն. այս կարծիքին է մեր զրուցակիցը: Սուրեն Դավթյանի վերջին գրական հանդիպումը Ախալքալաքի հայության հետ էր, որից շատ տպավորված է: «Հիմա նույնիսկ չեմ էլ հիշում, թե երևանյան գրախանութներում քանի գիրք ունեմ, վաճառված գրքերը հատուկենտ են, բայց դրանից ոչ ստեղծագործական ջիղս, ոչ էլ ցանկությունս է մարել: